钦定古今图书集成/明伦汇编/闺媛典/第158卷 > 李辰妻赵氏
## 钦定古今图书集成/明伦汇编/闺媛典/第158卷 > 李辰妻赵氏

按《陕西通志》：“赵氏，巩昌通渭人，李辰妻。夫亡，氏方孕，
欲死以殉，勺水不下者半月。或曰：‘尔亡则李嗣绝矣’。
乃始强进𫗴粥。后越三月，诞男，尪羸多疾，家屡空。赵
拮据艰辛，人不堪视。邑中二少年遣媒求婚甚力，氏
引刀欲自裁，媒媪夺刀跪劝乃止。孀居五十馀年，年
六十有七。巡按御史表其门。”